**Основна школа“Мирослав Антић”**

**Футог**

|  |
| --- |
|  |

**КРИТЕРИЈУМ ОЦЕЊИВАЊА СТРУЧНОГ ВЕЋА НАСТАВНИКА ФИЗИЧКОГ И ЗДРАВСТВЕНОГ ВАСПИТАЊА**

Оцењивање је саставни део процеса наставе и  учења којим се обезбеђује стално праћење остваривања прописаних циљева, исхода и стандарда постигнућа ученика у току савладавања школског програма.

Оцењивање је континуирана педагошка активност којом се исказује однос према учењу и знању, подстиче мотивација за учење и ученик оспособљава за објективну процену сопствених постигнућа и постигнућа других ученика и развија систем вредности

.

**ТРАДИЦИОНАЛНО ПРОВЕРАВАЊЕ**

Практично проверавање  - односи се на умења и навике и праћење ученика које обухвата системско бележење и запажање о развијУсмено проверавање - односи на проверавање познавања правила у базичним спортовима и спортским играма, знања из области здравственог васпитања и физичке културе.ању ученика, мотивацију, способност и постигнућа у усвајању образовно-васпитних садржаја.

Усмено проверавање - односи на проверавање познавања правила у базичним спортовима и спортским играма, знања из области здравственог васпитања и физичке културе.

**АУТЕНТИЧНО ПРОВЕРАВАЊЕ**

- напредак ученика процењује у специфичним околностима у покрету или игри,примена научених техничко-тактичких елемената у игри.

 - узима  у обзир контекст саме активности јер се на тај начин  много боље може проценити способност ученика у извођењу или показивању знања у игри.

-прилагођено узрасту ученика (обавезно појединачно процењивање ученикових способности, моторичких умења и навика и постигнућа у покрету или игри).

 **Оценом се изражава**:

1. Oствареност циљева и прописаних, односно прилагођених стандарда  постигнућа, достизање исхода и степена развијености компетенција у току савладавања програма предмета;

2. Aнгажовање ученика у настави;

3. Напредовање у односу на претходни период;

Бројчане оцене су: одличан (5), врло добар (4), добар (3), довољан (2) и  недовољан (1).

Ученику се не може умањити оцена из предмета због односа ученика  према ваннаставним активностима или непримереног понашања у школи.

**МОТОРИЧКЕ СПОСОБНОСТИ**

Ученици на почетку године раде тестове за процену моторичких способности.

Током године раде на њиховом побољшању у складу са планом активности који се прави уз помоћ наставника. Напредак ученика на завршном  у односу на сопствене резултате на иницијалном тестирању  треба да буде видљив и награђује се оценом 5. Кроз активности од штафетних игара до спортских полигона и часова опште физичке припреме(ОФП) код ученика се развијају моторички покрети и акценат се ставља на развој и побољшање брзине, спретности, координације, издржљивости и гипкости.

 За унапређење моторичких способности ученици током године раде комплексе вежби обликовања . Сваки ученик најмање једном у полугодишту припрема комплекс вежби и демонстрира га користећи адекватну терминологију.

**БАЗИЧНИ СПОРТОВИ – ГИМНАСТИКА И АТЛЕТИКА**

За сваки елемент технике или састав елемената (гимнастика) ученик добија посебну оцену у педагошку евиденцију.Елементи или састав елемената налазе се у годишњим плановима рада за одређени разред па се узевши у обзир узрасна карактеристика ученика сходно томе врши оцењивање према следећим критеријумима:

Оцена 1 – ученик одбија да изводи елементе;

Оцена 2 - ученик покушава да изведе елемент али неуспешно, није га савладао;

Оцена 3 - ученик изводи елемент без потпуне контроле и са сувишним или непотпуним покретима;

Оцена 4 – ученик изводи елемент координсано али уз асистенцију;

Оцена 5 – ученик правилно и самостално изводи елемент.

\*напомена: бележи се и број покушаја на часовима вежбања што такође може утицати на извођење завршне оцене из модула.

Атлетика- теме које се обрађују су - 1.Трчање ( техника ходања и трчања, трчање различитих дистанци,старт и стартне реакције, штафетна трчања, крос трчања),2.Скокови-скок удаљ и скок увис и 3.Бацања-бацање лоптице, вортекса и кугле

Свака од наведених тема оцењује се појединачно у складу са узрасним и полним карактеристикама ученика уз посебан осврт на иницијално стање и напредак ученика током активности.

**МОДУЛ СПОРТСКЕ ИГРЕ – ФУДБАЛ,РУКОМЕТ, КОШАРКА, ОДБОЈКА**

За сваки елемент технике или кроз игру тј.тактичке задатке ученик добија посебну оцену у педагошку евиденцију такође се узима у обзир који је тренутни узраст ученика.

**Елементи технике**

Оцена 1 – ученик одбија да изводи елемент технике;

Оцена 2 – ученик покушава да изведе елемент али неуспешно, није га савладао;

Оцена 3 – ученик изводи елемент технике али нема контролу над лоптом и јављају се сувишни покрети који ометају извођење;

Оцена 4 – ученик изводи елемент правилно али недовољно прецизно;

Оцена 5 – ученик правилно и прецизно изводи елемент технике.

**Игра**

Оцена 1 – ученик одбија да учествује у игри и да изводи техничко тактичке задатке;

Оцена 2 – ученик учествује у игри и покушава али неуспешно да примени елементе технике и не сарађује са члановиме екипе;

Оцена 3 – ученик игра спортску игру примењујући основну технику, неопходна правила и сарађује са члановима екипе;

Оцена 4 – ученик игра спортску игру примењујући виши ниво технике, већи број правила, једноставније тактичке комбинације уз висок степен сарадње са члановима екипе;

Оцена 5 – ученик игра спортску игру примењујући сложене елементе технике, испуњавајући тактичке задатке уз висок степен сарадње са члановима екипе.

**ОДНОС ПРЕМА НАСТАВИ**

Сви ученици тромесечје почињу са оценом 5.

На свака три негативно означена часа оцена пада за једну нумеричку вредност.

Негативно се обележавају часови на којима:

* Ученик нема опрему за рад;
* Ученик има опрему али не извршава задатке на часу;
* Ученик угрожава безбедност других ученика на часу.
* Ученик се неодговорно односи према справама и реквизитима и не поштује правила безбедног вежбања на часу
* Ученик самовољно напусти час

**ТЕОРИЈА -  ФИЗИЧКО И ЗДРАВСТВЕНО ВАСПИТАЊЕ**

Ученици који су ослобођени практичног дела наставе на основу лекарске документације у обавези су да редовно присуствују часовима, учествују у активностима као асистенти у припреми часа, припремају уводни теоријски део за час, презентују теоријски припремљене теме из здравственог васпитања и физичке културе, правила спортова, историју настанка појединих спортова, учествују у реализацији спортских такмичења (припремају жреб, воде записник и слично).

Ученици који из здравствених или других разлога нису радили практично модул исти  ће теоретски одговарати.

Ученици који покажу изузетно залагање, труд, резултат на општинским, окружним, међуокружним и републичким такмичењима, биће награђени оценом  одличан (5)

Оцена је јавна и образложена ученику са обзиром на то да обухвата све напред наведено те веома често није само конкретан бројчани резултат већ свеобухватно сагледавање ученика као појединца у премету ,,вештина,, .

Ученици/це који раде по ИОП-у оцењују се у складу са планом и програмом, очекиваним исходима, циљевима, напретку, труду, залагању, спортском понашању и спортском навијању.

Закључивање оцене из наведених предмета је у складу са: Законом о основама ситема образовања и васпитања, Правилником о оцењивњу ученика у основном образовању и васпитању ("Службени гласник РС", број 34 од 17. маја 2019.)